DA Den Europæiske Unions Tidende C 405/5

DEN BLANDEDE PARLAMENTARISKE FORSAMLING FOR PARTNERSKABSAFTALEN MELLEM PÅ DEN ENE SIDE MEDLEMMERNE AF GRUPPEN AF STATER I AFRIKA, VESTINDIEN OG STILLEHAVET OG PÅ DEN ANDEN SIDE DEN EUROPÆISKE UNION OG DENS MEDLEMSSTATER

PROTOKOL FRA MØDET TIRSDAG DEN 20. JUNI 2017

(2017/C 405/02)

Indhold

1. Uopsættelig sag nr. 1: Sikkerhedsproblemet i Sahel-Sahara-regionen: 5

2. Finansieringen af politiske partier i AVS- og EU-landene 6

Udvalget om Politiske Spørgsmål 6

Medordførere: Worlea Saywah Dunnah (Liberia) og Cécile Kashetu Kyenge 6

3. Sportens rolle som katalysator for uddannelse og fattigdomsbekæmpelse 6

Udvalget om Sociale Anliggender og Miljø 6

Medordførere: Abderahmane Marrakchy (Mauretanien) og Teresa Jimenez-Becerril Barrio 6

4. Risikoen for fremkomsten af den værste hungersnød og humanitære krise i historiens løb 7

Drøftelse med Christos Stylianides, medlem af Kommissionen med ansvar for humanitær bistand og krisestyring 7

5. Vedtagelse af dagsordenen 7

6. Straffrihed for forbrydelser mod menneskeheden 7

7. Godkendelse af protokollen fra mandag den 19. juni 2017 8

8. Forbedring bistands- og udviklingseffektiviteten i AVS-EU-samarbejdet 8

9. Uopsættelig sag nr. 2: Situationen i Burundi 8

10. Beretning om ungdomskonferencen 8

11. Beretning om kvindeforummet 9

PROTOKOL FRA MØDET TIRSDAG DEN 20. JUNI 2017

(Mødet åbnet kl. 9.10)

FORMAND: Mémounatou IBRAHIMA

Fungerende medformand

1. Uopsættelig sag nr. 1: Sikkerhedsproblemet i Sahel-Sahara-regionen:

Indlæg: Joaquin Tasso-Vilallonga (EU-Udenrigstjenesten), Alpha Ousmane (Burkina Faso), Frank Engel, Joseph Hyacinthe Owona Kono (Cameroun), Maria Arena, Maria Lidia Senra Rodríguez, Worlea Saywah Dunnah (Liberia), Bodil Valero, Ahamada Soukouna (Mali), Amadou Dioffo (Niger), Michael Gahler, Pally Iriase (Nigeria), Halifa Sallah (Gambia), Adjedoue Weidou (Tchad), Tadeusz Zwiefka og Cécile Kashetu Kyenge.

De fleste medlemmer understregede, at løsningen af sikkerhedskrisen i Sahel og regionen omkring Tchadsøen krævede både kortsigtede og langsigtede foranstaltninger og burde baseres på en samlet og koordineret tilgang, der kombinerede en styrket terrorbekæmpelsesindsats med en ihærdig diplomatisk og politisk indsats samtidig med, at de akutte humanitære behov blev opfyldt. Afhjælpning de grundlæggende årsager forudsatte et styrket langsigtet samarbejde baseret på principperne om effektiv udvikling med fokus på lokalt ejerskab. En række medlemmer opfordrede EU og det internationale samfund til at støtte G5 Sahel-samarbejdsrammen, der blev etableret i december 2014 af Burkina Faso, Tchad, Mali, Mauretanien og Niger, og anerkendte samtidig den støtte, som EU og det internationale samfund allerede havde ydet. Underudvikling og klimaforandringer sammen med dårlig forvaltning og menneskerettighedskrænkelser havde bragt ved til konflikter, som nu yderligere undergravede regionens økonomi, udvikling og stabilitet. Flere medlemmer understregede ligeledes problemerne med ulovlig handel med våben, narkotika og mennesker, og beklagede tabet af menneskeliv som følge af terror og konflikter.

2.

Finansieringen af politiske partier i AVS- og EU-landene

Udvalget om Politiske Spørgsmål

Medordførere: Worlea Saywah Dunnah (Liberia) og Cécile Kashetu Kyenge

Cécile Kashetu Kyenge og Worlea Saywah Dunnah (Liberia) forelagde betænkningen og fremhævede den vigtige rolle, som politiske partier spillede i forholdet mellem befolkningen og magthaverne og gik ind for en forsvarlig og bæredygtig finansiering.

Indlæg: Alpha Ousmane (Burkina Faso), Tadeusz Zwiefka, Spès-Caritas Njebarikanuye (Burundi), Mohamed Youssouf Goumaneh (Djibouti), Abadula Gemeda Dago (Etiopien), Louis Michel, Thomazeau Price Cyprien (Haiti), Bodil Valero, Uladi Mussa (Malawi), Isabella Adinolfi, Dariusz Rosati, Carlos Zorrinho, Clifford Andre (Seychellerne), Derek Vaughan, Babiker Mohamed Tom Bakhit (Sudan), Marlene Mizzi, Andre Misiekaba (Surinam), Jo Leinen, Adjedoue Weidou (Tchad) og Jacob Oulanyah (Uganda).

De fleste medlemmer var enige i, at politiske partier er et væsentligt element i den demokratiske proces, og at medlemskontingenter ikke alene var tilstrækkelige til at dække deres virksomhed. Der blev anvendt mange forskellige tilgange i de forskellige AVS- og EU-landene for at skabe lige vilkår og sikre fair konkurrence om adgang til magten. Spørgsmålet om, hvorvidt det var tilladt med offentlige eller private bidrag, forekom mindre vigtigt end fastsættelsen af klare og gennemskuelige regler, klare kriterier og fuld åbenhed og offentliggørelse af årsregnskaber, lister over bidragsydere og deres kontakter med de støttede politiske partier. Dette skulle gå hånd i hånd med et effektivt og uafhængigt kontrol- og sanktionssystem.

Worlea Saywah Dunnah (Liberia) og Cécile Kashetu Kyenge afsluttede.

3.

Sportens rolle som katalysator for uddannelse og fattigdomsbekæmpelse

Udvalget om Sociale Anliggender og Miljø

Medordførere: Abderahmane Marrakchy (Mauretanien) og Teresa Jimenez-Becerril Barrio

Abderrahmane Marrakchy (Mauretanien) og Teresa Jimenez-Becerril Barrio forelagde betænkningen og understregede, at sporten havde et enormt potentiale inden for udvikling, fred og interkulturel dialog. De påpegede også betydningen af fysisk aktivitet i undervisningen af værdier såsom holdånd, lighed, disciplin, modstandsdygtighed, inklusion, vedholdenhed, ansvar og respekt.

Indlæg: Alpha Ousmane (Burkina Faso), Jean Bosco Muhungu (Burundi), Cécile Kashetu Kyenge, Agnima Alain-Michel Lobognon (Côte d’Ivoire), Eleni Theocharous, Musa Hussein Naib (Eritrea), Catherine Bearder, Semira Sultan Abdulkadir (Etiopien), Maria Lidia Senra Rodríguez, Thomazeau Price Cyprien (Haiti), Worlea Saywah Dunnah (Liberia), Krzysztof Hetman, Hermann Razafindravelo (Madagaskar), Norbert Neuser, Derek Vaughan, Domenico Rosa (Europa-Kommissionen) og Julie Ward.

Medlemmerne opfordrede til medtagelse af idræt i skolernes læseplaner og var enige om, at store sportsbegivenheder, hvis de blev tilrettelagt og kontrolleret korrekt, kunne bidrage til at give værtslandet et positivt image på verdensplan og til at skabe stabile og vellønnede arbejdspladser. Det blev understreget, hvor vigtigt det var at udveksle sportsudøvere og trænere mellem AVS og EU. Kvinders og pigers deltagelse skulle fremmes.

Abderahmane Marrakchy (Mauretanien) og Teresa Jimenez-Becerril Barrio afsluttede.

4.

Risikoen for fremkomsten af den værste hungersnød og humanitære krise i historiens løb

Drøftelse med Christos Stylianides, medlem af Kommissionen med ansvar for humanitær bistand og krisestyring

Christos Stylianides, medlem af Kommissionen med ansvar for humanitær bistand og krisestyring, redegjorde for situationen i det nordøstlige Nigeria, Yemen, Somalia og Sydsudan, og nævnte risikoen for, at krisen ramte andre områder Han understregede betydningen af Den Blandede Parlamentariske Forsamling AVS-EU, det internationale samarbejde, dialogen mellem landene og partnerskaber mellem regionale institutioner for løsningen af problemer af denne art. Mens hver enkelt humanitær krise var specifik, var der alligevel én faktor, som var fælles for alle: Menneskets afgørende rolle i udløsningen af disse kriser var desværre en konstant. Han understregede også betydningen af finansiel støtte fra EU, som tegnede sig for ca. 27 % af den globale humanitære bistand.

Indlæg: Jean Bosco Muhungu (Burundi), Bogdan Brunon Wenta, Abadula Gemeda Dago (Etiopien), Cécile Kashetu Kyenge, Mohamed Youssouf Goumaneh (Djibouti), Eleni Theocharous, Worlea Saywah Dunnah (Liberia), Catherine Bearder, Maria Lidia Senra Rodríguez, Maria Heubuch, Anna Záborská, Carlos Zorrinho, Željana Zovko, Enrique Guerrero Salom, Frank Engel, Julie Ward, Joachim Zeller og Halifa Sallah (Gambia).

Visse medlemmer berettede om den kritisk situation i deres respektive lande eller om de trusler, som kunne ramme deres lande. Medlemmerne understregede årsagerne hertil: klimaforandringer, dårlig regeringsførelse og forbindelsen mellem humanitære kriser og konflikter. De opfordrede det internationale samfund og navnlig EU til at gøre en samordnet indsats og øjeblikkeligt gribe ind på en robust måde med et tæt samarbejde mellem alle de relevante aktører og donorer. Mange medlemmer understregede behovet for at styrke modstandsdygtigheden i de lande og befolkningsgrupper, der var ramt af tragisk hungersnød.

Christos Stylianides besvarede spørgsmål og afsluttede debatten.

(Mødet blev udsat kl. 13.18 og genoptaget kl. 15.12.)

FORMAND: Louis Michel

Medformand

5. Vedtagelse af dagsordenen

Dagsordenen vedtoges i den form, der fremgår af denne protokol.

6.

Straffrihed for forbrydelser mod menneskeheden

Hoveddebat med Sidiki Kaba, formand for forsamlingen af deltagerstater i Romstatutten for Den Internationale Straffedomstol

Sidiki Kaba, formand for forsamlingen af deltagerstater i Romstatutten for Den Internationale Straffedomstol (ICC), understregede betydningen af at bekæmpe straffrihed for at styrke de retsstatslige forhold til gavn for alle borgere, og forklarede, hvorfor mange lande i hele verden, herunder mange afrikanske lande, havde støttet oprettelsen af Den Internationale Straffedomstol. Domstolen havde en forebyggende og afskrækkende rolle i lighed med strafferetten i al almindelighed.

Indlæg: Alpha Ousmane (Burkina Faso), Željana Zovko, Zénon Ndaruvukanye (Burundi), Cécile Kashetu Kyenge, Oumouri Mmadi Hassani (Comororne), Eleni Theocharous, Agnima Alain-Michel Lobognon (Côte d’Ivoire), Louis Michel, Halifa Sallah (Gambia), Neoklis Sylikiotis, Thomazeau Price Cyprien (Haiti), Veikko Nekundi (Namibia), Teresa Jiménez-Becerril Barrio, Clifford Andre (Seychellerne), Jo Leinen, Phel Parkies (Sydafrika), Arne Gericke, Babiker Mohamed Tom Bakhit (Sudan), Michael Gahler, Jacob Oulanyah (Uganda), Arne Lietz, Daniel K. Shumba (Zimbabwe) og Joaquin Tasso Vilallonga (EU-Udenrigstjenesten).

Mange medlemmer støttede synspunktet om, at straffrihed ikke blot var en hån mod ofre for forbrydelser mod menneskeheden, men også tjente til at videreføre uansvarlig og udemokratisk regeringsførelse, og kunne tilskynde uansvarlige ledere til at stimulere konflikter i og mellem lande. Redegørelsen affødte også kraftige reaktioner og anklager om, at Den Internationale Strafferetsdomstol var partisk og ikke behandlede menneskerettighedskrænkelser, som blevet begået af vestlige/hvide supremacistiske magter. Mange medlemmer var imidlertid enige om, at det internationale retsvæsen ganske vist langt fra var perfekt, men at det repræsenterede det bedste håb for at bringe straffriheden til ophør og behandle forbrydelser som folkemord, når de nationale retsvæsener ikke var i stand til det. Medlemmerne understregede ligeledes, at ratificering af Romstatutten var en suveræn afgørelse fra staternes side.

Sidiki Kaba besvarede spørgsmål og afsluttede debatten.

7. Godkendelse af protokollen fra mandag den 19. juni 2017

Protokollen godkendtes.

8.

Forbedring bistands- og udviklingseffektiviteten i AVS-EU-samarbejdet

Udvalget om Økonomisk Udvikling, Finanser og Handel

Medordførere: Sebastian C. Kopulande (Zambia) og Neoklis Sylikiotis

Sebastian C. Kopulande (Zambia) og Neoklis Sylikiotis forelagde betænkningen og understregede, at udviklingsbistand fortrinsvis burde gives i form af gavebistand og ikke som lån, være i overensstemmelse med målene for bæredygtig udvikling og svare til behovene i modtagerlandene.

Indlæg: György Hölvényi, Zénon Ndaruvukanye (Burundi), Cécile Kashetu Kyenge, Arne Gericke, Abadula Gemeda Dago (Etiopien), Nathalie Griesbeck, Halifa Sallah (Gambia), Michel Kamano (Guinea), Abdikadir Omar Aden (Kenya), Joachim Zeller, Maria Arena, Maurice Ponga, Pedro Silva Pereira, Clifford Andre (Seychellerne), Andre Misiekaba (Surinam), Adjedoue Weidou (Tchad) og Domenico Rosa (Kommissionen).

Medlemmerne fremførte, at landene burde bestræbe sig på at blive uafhængige af bistand så hurtigt som muligt, og at støtten ganske vist kunne fremme udviklingen, men at andre faktorer var mindst lige så vigtige, herunder forsvarlige politikker, ansvarlig regeringsførelse og ressourceforvaltning samt internationale, eksterne faktorer, som f.eks. handelsforbindelser og bekæmpelse af ulovlige finansbevægelser.

Der blev fremsat kritik af mange EU-medlemsstaters manglende opfyldelse af deres tilsagn om at afsætte 0,7 % af deres BNI til udviklingsbistand. Andre medlemmer understregede, at EU og medlemsstaterne var dog verdens største donor. Støtten burde primært målrettes mod sektorer, der var befordrende for vækst og konkurrenceevne. Medlemmerne gav udtryk for afvigende opfattelser af, hvorvidt udviklingsbistand kunne gøres betinget af samarbejde om migrationsstyring, og om udviklingsbistanden kunne bruges til at forbedre sikkerheden.

Sebastian C. Kopulande (Zambia) og Neoklis Sylikiotis afsluttede.

9. Uopsættelig sag nr. 2: Situationen i Burundi

Indlæg: Joaquin Tasso Vilallonga (EU-Udenrigstjenesten), Joachim Zeller, Gabriel Ntisezerana (Burundi), Cécile Kashetu Kyenge, Musa Hussein Naib (Eritrea), Halifa Sallah (Gambia), Bodil Valero, Abdikadir Omar Aden (Kenya), Phel Parkies (Sydafrika), Frank Engel, Maria Arena, Krzysztof Hetman, Fitz Jackson (Jamaica), David Martin, Maurice Ponga. Joaquin Tasso Vilallonga (EU-Udenrigstjenesten) og Gabriel Ntisezerana (Burundi).

Mange medlemmer var enige i, at situationen i Burundi gav anledning til bekymring, men repræsentanten fra Burundi gav en lang redegørelse for, at situationen var i bedring. Flere medlemmer beklagede, at der ikke var opnået enighed om en kompromisløsning. Det kontroversielle spørgsmål om indefrysning udviklingsbistanden blev også drøftet.

Medlemmer fra både AVS og Europa-Parlamentet roste den indsats, som nabolandene havde gjort for at yde bistand til og huse flygtninge fra Burundi. Flere fordømte etniske modsætningsforhold, manglende respekt for de grundlæggende rettigheder og intimidering af oppositionsgrupper og medierne. Visse medlemmer opfordrede til udsendelse af en undersøgelsesdelegation til Burundi, mens andre mente, at de omfattende indberetninger fra internationale organisationer, der var til stede i Burundi, gjort en sådan rejse overflødig.

10. Beretning om ungdomskonferencen

Bora Kamwanya fra netværket af unge AVS-erhvervsfolk, som undtagelsesvist fik ordet med Forsamlingens samtykke, og Youssouf Goumaneh (Djibouti) aflagde beretning og roste initiativet som et middel til øge af de unges interesse for og medvirken i AVS-EU-samarbejdet. Der var blevet drøftet følgende emner: Flere mobilitetsmuligheder for unge fra AVS-landene i form af praktikophold, uddannelse i klimaforandringer og fremtidsudsigterne for unge landmænd i AVS-landene.

Indlæg: Arne Lietz og Halifa Sallah (Gambia).

11. Beretning om kvindeforummet

Maria Arena oplyste, at temaet for forummet havde været »kønsaspektet i forbindelse med migration«, og at det havde fremhævet behovene hos indvandrerkvinder, som ofte oplevede vold, forskelsbehandling og manglende økonomiske muligheder.

Indlæg: Halifa Sallah (Gambia).

(Mødet hævet kl. 19.21)